  vk.com (Александр Бречалов) Анжелика Тихонова корреспондент Пичи Пурга ёросысь Уром черкогуртын «Гурт интывылъёсты котыр ласянь азинтон» («Комплексное развитие сельских территорий») программа улсын 170 учкисьлы залэн выль лулчеберет юрт ӝуто. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. Ужасьёс юртлэсь инъетсэ лэсьтӥзы ини, али борддоръёссэ ӝутон бордын тыршо. Пуктӥськонэз 2023-тӥ арын йылпумъяны чаклало. « Уромын творческой адямиос уло. Черкогуртысь клубын эктонъя коллективъёс, кырӟанъя но эстрадно-молодёжной студиос, самодеятельной ансамбльёс ужало, асьсэлэн театрзы но вань. Вуоно гужемысен соос выль культура юртлэн сцена вылаз асьсэзыз возьматозы ини » Александр Бречалов, Удмуртилэн тӧроез Тодэ вайытом, та дыре «Гурт интывылъёсты котыр ласянь азинтон» программа улсын озьы ик Пичи Пурга ёросысь Аксакшур гуртын шутэтскон центр, Шаркан ёросысь Сосновка черкогуртын нылпи сад но Мишкино гуртын лулчеберет юрт пукто. Тегъёс: Удмуртия АлександрБречалов лэсьтӥськон Лулчеберет ПичиПурга  